als_Latn dik_Latn sag_Latn
Nga dënimi ekzemplar për presidentin e Bylisit, deri në zbritje nga Kategoria dhe humbja e ndeshjes në tavolinë. Të gjitha këto janë hamendësime sepse mund të ketë lloj-lloj ndëshkimesh. Ekipit të Flamurtarit iu zbritën 3 pikë nga klasifikimi, ndërsa Laçit 6 pikë. Por në këtë rast, gjërat mund të jenë më ndryshe. Komisioni i Disiplinës mund të aplikojë dënime të tjera në lidhje me ekipin e Bylisit. Ato që kanë ndodhur në Ballsh janë jashtë normales, dhe mund të ndodhë që Bylisi të shohë realitetin në fund të tabelës, ose një kategori më poshtë. Edhe pse ky skenar mund të jetë moral, rregulloret janë shumë të vështira për t’u kaluar. Gjithsesi, ballshiotët në çdo rast do të marrin një dënim ekzemplar dhe do të ndëshkohen shumë rëndë për atë që ndodhi në dhomat e zhveshjes. Mund të themi shumë gjëra, por stadiumi i ballshiotëve me të gjitha gjasat do të mbyllet për shumë kohë, derisa të hapet sërish. Mund të ndodhë që kjo skuadër për të gjithë sezonin të luajë jashtë. Disiplina ka pafund opsione, por që ballshiotët do të ndëshkohen, ky është imperativ kategorik. Rasti më “optimist” për ballshiotët ishte humbja ndeshjes në tavolinë, 0-3. I zbriten 6 pikë nga renditja e përgjithshme. Dënim për zyrtarët dhe për presidentin Kapllanaj. Ndeshje në fushë asnjanëse pa tifozë deri në fund të sezonit. Rasti më pessimist është që Bylisi përjashtohet nga aktiviteti. Sipas Rregullores, “të gjitha skuadrat në ndeshjet e mbetura marrin 3 pikë në tavolinë”. Meqenëse ka kaluar gjysma e sezonit, ekipet që kanë luajtur deri më tani nuk përfitojn.
Dënimi Bylis, ja çfarë parashikohet në rregullore0
Share.
als_Latn als_Latn eng_Latn